ടോക്കിയോ ഒളിംപിക്സ് 4400 മീറ്റര് റിലേയില് ഏഷ്യന് റെക്കോര്ഡ് തിരുത്തി ഇന്ത്യ, എങ്കിലും ഫൈനല് യോഗ്യത നേടാനായില്ല ടോക്കിയോ ഒളിംപിക്സ് പുരുഷന്മാരുടെ 4400 മീറ്റര് റിലേയില് ഏഷ്യന് റെക്കോര്ഡ് തിരുത്തിക്കുറിച്ച് ഇന്ത്യന് ടീം. 3.00.25 സെക്കന്ഡില് മത്സരം പൂര്ത്തിയാക്കി ഏഷ്യന് റെക്കോര്ഡ് തിരുത്തിയെങ്കിലും ഹീറ്റ്സില് നാലാമതായി ഫിനിഷ് ചെയ്ത ഇന്ത്യന് ടീമിന് ഫൈനല് യോഗ്യത നേടാനായില്ല. ആദ്യ മൂന്ന് സ്ഥാനത്ത് ഫിനിഷ് ചെയ്ത പോളണ്ട്, ജമൈക്ക, ബെല്ജിയം തുടങ്ങിയവരാണ് ഈ ഹീറ്റ്സില് നിന്നും ഫൈനല് യോഗ്യത നേടിയ ടീമുകള്. മുഹമ്മദ് അനസ് യഹിയ, നോഹ നിര്മല് ടോം, ആരോക്യ രാജീവ്, അമോജ് ജേക്കബ് എന്നിവരാണ് ഇന്ത്യയ്ക്കായി മത്സരിച്ചത്. ഇതില് അനസ്, നോഹ, അമോജ് എന്നിവര് മലയാളികളാണെന്നത് കേരളത്തിനും അഭിമാനമേകുന്നതാണ്. 2018 ലെ ജക്കാര്ത്ത ഏഷ്യന് ഗെയിംസില് 3.00.56 സെക്കന്ഡില് ഖത്തര് സ്വന്തമാക്കിയ ഏഷ്യന് റെക്കോര്ഡാണ് ഇന്ത്യ തിരുത്തിയത്.